মার্কিন পররাষ্ট্রমন্ত্রী তার ভাষায় বলেন, ফিলিস্তিন সংকটের একমাত্র ও স্থায়ী সমাধান হচ্ছে- দুই রাষ্ট্রভিত্তিক শান্তি প্রতিষ্ঠা করা। ওয়াশিংটনে বহুসংখ্যক কূটনীতিকের সামনে মধ্যপ্রাচ্য নিয়ে প্রেসিডেন্ট বারাক ওবামার ভিশন তুলে ধরতে গিয়ে কেরি এসব কথা বলেছেন। তিনি বলেন, জর্দান নদী ও ভূমধ্যসাগরের মাঝখানের ভূখণ্ডে প্রায় সমান সংখ্যক ইহুদি ও ফিলিস্তিনি বসবাস করছেন। এখন তাদেরকেই বেছে নিতে হবে- তারা একসঙ্গে বসবাস করবেন নাকি আলাদা রাষ্ট্রে থাকবেন।